| *Pasteurella* |
| --- |
|  |
| Clasificación científica |
| 

|  |  |
| --- | --- |
| Reino: | Bacteria |
| Filo: | Proteobacteria |
| Clase: | Gammaproteobacteria |
| Orde: | Pasteurellales |
| Familia: | Pasteurellaceae |
| Xénero: | ***Pasteurella***Trevisan 1887 |

 |
| Especies |
| *P. aerogenes*
*P. anatis*
*P. avium*
*P. bettyae*
*P. caballi*
*P. canis*
*P. dagmatis*
*P. gallicida*
*P. gallinarum*
*P. granulomatis*
*P. langaaensis*
*P. lymphangitidis*
*P. mairii*
*P. multocida*
*P. oralis*
*P. pneumotropica*
*P. skyensis*
*P. stomatis*
*P. testudinis*
*P. trehalosi*
*P. ureae*
*P. volantium* |

***Pasteurella*** é un xénero de bacterias gramnegativas, anaerobias facultativas. As especies de *Pasteurella* non son móbiles e son pleomórficas. A maioría das especies son catalase positivas e oxidase positivas. A especie máis salientable é *P. multocida*.

O hábitat destes microorganismos pode ser o medio ambiente en xeral, pero máis frecuentemente forman parte da microbiota da rexión nasofarínxea de distintas especies de animais domésticos e aves.

Os medios de cultivo para este xénero son o ágar sangue e ágar chocolate. No BHI mostra unha característica especial, xa que forma colonias de cor cincenta, mucoides e cun cheiro característico.

Historia
--------

A primeira bacteria de *Pasteurella* foi descrita en 1879 por Henry Toussaint e Louis Pasteur. Os seus traballos permitiron a descuberta do axente causante da enfermidade chamada cólera das aves (*Pasteurella multocida ou septica*), e a obtención dunha vacina con xermes atenuados. O xénero e o nome Pasteurella foron propostos en 1887 polo bacteriólogo C. Trevisan en honor a Pasteur. O xénero chegou a incluír varias especies que despois foron reclasificadas, como *Pasteurella pestis*, que despois foi renomeada como *Yersinia pestis*, axente causante da peste bubónica, ou a antiga *Pasteurella haemolytica*, que despois se chamou *Mannheimia haemolytica*.

Patoxénese
----------

Moitas especies de *Pasteurella* son patóxenos zoonóticos, e os humanos poden adquirir unha infección por mordeduras de mascotas domésticas, que orixinan pasteurelose. *P. multocida* é o axente causante de pasteurelose humana máis frecuente. Síntomas comúns da pasteurelose nos humanos son inchazón, celulite, e drenaxe sanguinolento no lugar da ferida. As infeccións poden progresar ás articulacións próximas, onde poden causar inchazón e artrite.

As *Pasteurella* son xeralmente susceptibles ao cloranfenicol, penicilinas, tetraciclina, e aos macrólidos.

*Pasteurella* está presente nas bocas de moitos gatos e cans e frecuentemente nos coellos. Isto é totalmente normal nestes animais, aos que a bacteria non lles causa trastornos e teñen boa saúde. A frecuente presenza da bacteria nas súas bocas é a causa de que cando un animal morde a unha persoa se adopten accións médicas proactivas e defensivas (algunhas veces son necesarios tratamentos antibacterianos).

*Pasteurella multocida* pode orixinar nas aves unha septicemia fulminante chamada cólera das aves.

### En coellos

*P. multocida* causa morbidez e mortaldade nos coellos, e a síndrome predominante é unha enfermidade das vías respiratorias superiores. *P. multocida* pode ser endémica nas colonias de coellos e a miúdo transmítese polas secrecións nasais. *P. multocida* pode sobrevivir varios días na auga en áreas húmidas.

Notas
-----

1. ↑  "Pasteurella". *List of Prokaryotic Names with Standing in Nomenclature*. Arquivado dende o orixinal o 13 de febreiro de 2006. Consultado o 2006-04-06.
2. ↑  Kuhnert P; Christensen H (editors). (2008). *Pasteurellaceae: Biology, Genomics and Molecular Aspects*. Caister Academic Press. ISBN 978-1-904455-34-9 .
3. ↑  Health Protection Agency (2007). Identification of *Pasteurella* species and morphologically similar bacteria (.pdf) Arquivado 22 de setembro de 2009 en Wayback Machine.. National Standard Method BSOP ID 13 Issue 2.1.
4. ↑  Mark A Marinella, MD. "Community-Acquired Pneumonia Due to *Pasteurella multocida*" (PDF). Arquivado dende o orixinal (PDF) o 03 de marzo de 2016. Consultado o 03 de xaneiro de 2013.
5. ↑  Collins FM (1996). *Pasteurella, Yersinia, and Francisella.* In: *Baron's Medical Microbiology* (Barron S *et al.*, eds.) *(4th ed. ed.). Univ of Texas Medical Branch. (via NCBI Bookshelf) ISBN 0-9631172-1-1.*
6. ↑  "Pets and Pasteurella Infections". healthy children.org. June 27, 2012. Consultado o July 18, 2012.
7. ↑  Barbara Deeb, DVM, MS Assistant Professor Dept. of Comparative Medicine University of Washington. "*Pasteurella multocida* Infection in Rabbits". Arquivado dende o orixinal o 04 de agosto de 2015. Consultado o 03 de xaneiro de 2013.

Véxase tamén
------------

### Ligazóns externas

* Man 'first rabbit flu victim' - BBC News
* "Your Bunny Probably Has It - *Pasteurella*" by Astrid M. Kruse, DVM

|  |  |
| --- | --- |
| Control de autoridades | 
* Wd: Q2477372
* BNCF: 63996
* BNF: 15535694c
* EBID: ID
* GND: 4255717-3
* JSTOR: pasteurella-infections
* LCCN: sh85098555
* MAG: 2779923002

 |

|  |  |
| --- | --- |
| Identificadores taxonómicos | 
* EOL: 83161
* EPPO: 1PSTLG
* GBIF: 3222223
* IRMNG: 1112520
* ITIS: 306
* NCBI: 745
* WoRMS: 394201

 |

|  |  |
| --- | --- |
| Identificadores | 
* MeSH: D010325

 |